شەفەق نیوز/ ئالا تاڵەبانی ئەندام پەرلەمان
عراق، ئمڕوو دووشەممە، وت: بوودجەی ٢٠٢١ قەیرانە داراییەگە لەناوبەین بەغداد و هەرێم
کوردستان چارەسەر کەێد.
تاڵەبانی ئەرا ئاژانس شەفەق نیوز وت: رێککەفتن
و دانووستانەیلیگ لەناوبەین حکومەت بەغداد و حکومەت هەرێم کوردستان هەس ئەرا چارەسەرکەردن
قەیرانە داراییەگە، و دووپاتکرد ک بوودجەی ٢٠٢١ رێککەفتنەیلیگ لەناوبەین دوو حکومەتەگە
هاناوی و قەیران دارایی لەناوبەینیان نێمینێد.
دەربارەی قەیرانە داراییەگەی ئیسە تاڵەبانی
وت: لە ماوەیگەو و دەسەڵاتداران حکومەت عراق دووپاتکردن ک ئەوەسا دەوڵەتەگە چوودە
ناو قەیرانەیگ دارایی لەوەر ئەرزانی نرخ نەفت عراقی، عراق دەوڵەت دەوڵەمەنیگە، و مەزەنە
کەم ک ٩٣-٩٤ ٪ داهاتەیلی نەفتیە، بەڵکم لە ساڵەیل گوزەیشتە نەتوێتستیمن شوون و
داهاتایەیگ نا نەفتی ئەرا پاڵپشتی رەوش ئابووری پەیا بکەیمن.
تاڵەبانی ئاماژە کرد ک نرخ نەفت ومەرجەیل ئۆپبک
لەبان هەناردەی نەفت عراق کاریگەری خراویگ لەبان رەوش ئابووری داشتن، ک بویە قەیران
گەورایگ.
تاڵەبانی هەمیش وت؛ ئەوگ حکومەتەگە خستەی وەردەس
لە چارەسەرکەردن قەیرانە ئابووریەگە و نرخ دۆلار، کاریگەری خراویگ لەبان بازاڕەگان
و تاک عراقی کەێد.
وتیش؛ چارەسەرییەگان پاڵپشتی و ریکارەیلیگ
خوازن بایەد بوی وەرجە ئی قەیرانە بویاتاد، تا کاریگەری لەبان ژیان هاووڵاتییەگان
و رەوش ژیان و گوزەرانی خیزان عراقی نەکەێد.
